**Valtteri Kemiläinen** (s. 16. joulukuuta 1991 Jyväskylä) on suomalainen jääkiekkopuolustaja ja olympiavoittaja, joka pelaa SM-liigajoukkue Tapparassa. Hän toimii joukkueen varakapteenina. Kemiläinen on pelityyliltään hyökkäävä puolustaja. Hän laukoo oikealta.

Ura
---

### Seuraura

Kemiläinen on JYPin kasvatti, mutta hän pelasi juniorina myös Diskoksessa. Kemiläinen oli sekä kaudella 2008–2009 että kaudella 2009–2010 joukkueen B-nuorten tehokkain puolustaja I-divisioonassa. Kesken kauden 2010–2011 hän siirtyi Diskoksen A-nuorten II-divisioonajoukkueesta kaksi sarjatasoa ylemmäs kasvattajaseuraansa JYPiin pelaamaan A-nuorten SM-liigaa. Kemiläinen voitti siellä kauden päätteeksi Suomenmestaruuden. Kaudella 2011–2012 hän nousi JYPin kapteeniksi ja oli joukkueen tehokkain puolustaja tehoilla 14+19=33. Kemiläinen sijoittui koko A-nuorten SM-liigan puolustajien pistepörssissä seitsemänneksi. 3. helmikuuta 2012 hän onnistui pelipaikastaan huolimatta tekemään kypärätempun Saimaan Palloa vastaan 12 minuutin sisään ottelun toisessa erässä.

Kaudeksi 2012–2013 Kemiläinen siirtyi Mestis-joukkue JYP-Akatemiaan. Hänen tulokaskautensa toi siellä 45 runkosarjaottelussa tehot 5+9=14. Kemiläinen edusti kauden aikana myös Pohjoisen joukkuetta Mestis Hockey Dayn tähdistöottelussa. Kaudella 2013–2014 hän nousi JYP-Akatemian varakapteeniksi. Kemiläinen paransi tehojaan tulokaskaudestaan ja teki 21 tehopistettä.

Kemiläinen teki kaudeksi 2014–2015 1+1-vuotisen sopimuksen JYPin SM-liigajoukkueen kanssa. Hän teki joukkueessa sarjaotteludebyyttinsä Mestarien liigan avauskierroksella 22. elokuuta 2014 itävaltalaista EC Salzburgia vastaan. Kemiläinen merkittiin heti JYPin ykköspuolustajapariin Mikko Mäenpään viereen. Hän teki JYPissä ensimmäisen sarjaottelumaalinsa neljännessä CHL-ottelussa 23. syyskuuta 2014 ruotsalaista HV71:tä vastaan.

Liigadebyyttinsä pääsarjassa Kemiläinen teki 26. syyskuuta 2014 Tampereen Ilvestä vastaan. Hänet merkittiin JYPin kakkospuolustajapariin Mikko Mäenpään viereen. Kemiläinen sai ottelussa jääaikaa 17.16 minuuttia ja hän keräsi kaksi syöttöpistettä. Kemiläinen teki liigauransa avausmaalin kuudennessa SM-liigaottelussaan 4. lokakuuta 2014 Espoo Bluesia vastaan. Hän teki ottelussa kaikkiaan hienot tehot 1+3=4 ja syötti mm. Juuso Ikosen tekemän 2–1-voittomaalin. JYP voitti ottelun lukemin 5–1. Kemiläinen palkittiin ottelun *Ilta-Sanomien* kolmen tähden tähtipelaajana ja Jari Korhonen valitsi hänet legendojen tähtien ykköstähdeksi. Kaikkiaan Kemiläisen tulokaskausi toi 36 runkosarja- ja neljässä playoff-ottelussa tehot 2+12=14. Hän voitti kauden päätteeksi SM-pronssia. Kemiläinen pelasi vielä osan kaudestaan JYP-Akatemiassa. Marraskuussa 2014 JYP käytti hänen sopimuksessaan olleen option ja teki vuoden mittaisen jatkosopimuksen Kemiläisen kanssa.

Kauden 2015–2016 Kemiläinen pelasi kokonaan JYPissä tehden 43 runkosarjaottelussa tehot 8+17=25 sekä kymmenessä playoff-ottelussa tehot 1+3=4. Helmikuussa 2016 tullut alaraajavamma lyhensi hänen runkosarjaansa useilla viikoilla.

Kemiläinen siirtyi kaudeksi 2016–2017 2+1-vuotisella sopimuksella Tapparaan. Hänen runkosarjansa jäi joulukuussa 2016 tulleen aivotärähdyksen vuoksi vain 34 ottelun mittaiseksi. Pudotuspeleissä Kemiläinen oli Tapparan paras syöttäjä ja jakoi sisäisen pistepörssin voiton Veli-Matti Savinaisen kanssa tehoilla 3+8=11, joilla hän voitti myös koko SM-liigan pudotuspelien puolustajien piste- ja syöttöpörssin. Kemiläinen voitti kauden päätteeksi Suomenmestaruuden. Joulukuussa 2017 Tappara käytti Kemiläisen sopimuksessa olleen option ja teki vuoden mittaisen jatkosopimuksen hänen kanssaan. Kemiläinen voitti kauden 2017–2018 päätteeksi SM-hopeaa.

Kaudella 2018–2019 Kemiläinen oli Tapparan tehokkain puolustaja tehoilla 10+21=31. Hän jakoi koko SM-liigan puolustajien pistepörssin seitsemännen sijan KalPan Otto Leskisen kanssa. Kemiläinen voitti kauden päätteeksi SM-pronssia. Huhtikuussa 2019 hän teki Tapparan kanssa vuoden mittaisen jatkosopimuksen. Kaudella 2019–2020 hän teki SM-liigan yhden kauden piste-ennätyksensä tehoilla 4+31=35, joilla Kemiläinen oli Tapparan tehokkain puolustaja ja hän sijoittui koko liigan puolustajien pistepörssissä kolmanneksi. Kemiläisen kausi päättyi kuitenkin jo hänen 42 pelaamansa ottelun jälkeen loukkaantumiseen tammikuun 2020 lopulla. Kemiläinen oli kauden päätteeksi ehdolla parhaalle puolustajalle myönnettävän Pekka Rautakallio -palkinnon voittajaksi, mutta äänestyksen voitti lopulta kuitenkin KooKoon Matt Caito.

Elokuussa 2020 Kemiläinen teki Tapparan kanssa marraskuun loppuun asti ulottuvan sopimuksen. Marraskuun lopulla hän teki seuran kanssa kevääseen 2022 asti ulottuvan jatkosopimuksen, joka sisältää option ulkomaille siirtymisestä. Kemiläinen oli kaudella 2020–2021 Tapparan tehokkain puolustaja tehtyään 31 runkosarjaottelussa tehot 11+14=25. Hän jakoi koko SM-liigan puolustajien maalipörssin kolmannen sijan KalPan Lasse Lappalaisen kanssa. Helmikuussa 2021 Kemiläinen joutui kuitenkin lähes kahdeksi kuukaudeksi sivuun saatuaan koronavirustartunnan oltuaan Suomen A-maajoukkueen mukana Beijer Hockey Gamesissa. Hän palasi kaukaloihin huhtikuussa runkosarjan kolmanneksi viimeiselle kierrokselle.

Toukokuussa 2021 Kemiläinen käytti hänen Tappara-sopimuksessaan olleen option ulkomaille siirtymisestä. Muutamaa päivää myöhemmin hänen vahvistettiin siirtyvän KHL-seura Vitjaz Podolskiin. Kemiläinen valittiin 25. lokakuuta KHL:n viikon puolustajaksi. Hän oli tehoilla 5+21=26 joukkueen tehokkain puolustaja ja sisäisessä pistepörssissä neljäntenä, kunnes tammikuun 2022 lopulla Kemiläisen sopimus Vitjazin kanssa purettiin yhteisymmärryksessä. Samana päivänä hänen vahvistettiin siirtyvän loppukauden kattavalla sopimuksella Ruotsin SHL-liigan Rögle BK:hon.

Kaudeksi 2022–2023 Kemiläinen palasi kaksivuotisella sopimuksella Tapparaan. Hänet nimettiin joukkueen varakapteeniksi. Syyskuun 2022 lopulla Kemiläinen joutui yli puoleksitoista kuukaudeksi sivuun loukkaantumisen vuoksi. Hän palasi kaukaloihin marraskuussa. 22. helmikuuta 2023 Kemiläinen teki Helsingin IFK:ta vastaan viisi syöttöpistettä, jolloin hänestä tuli kaikkien aikojen viides vähintään samaan yltänyt puolustaja yhdessä SM-liigaottelussa. Viiteen syöttöpisteeseen ovat aiemmin yltäneet Reijo Ruotsalainen (23. helmikuuta 1978), Pekka Rautakallio (5. lokakuuta 1986) ja Pekka Laksola (5. tammikuuta 1989), mutta ainoastaan Pertti Lehtonen (30. lokakuuta 1988) on onnistunut tekemään kuusi syöttöpistettä. Kemiläinen valittiin SM-liigan helmikuun kuukauden pelaajaksi. Hän oli Tapparan kolmanneksi paras pistemies tehtyään 43 runkosarjaottelussa tehot 8+34=42, joilla Kemiläinen jakoi koko liigan puolustajien syöttöpörssin voiton Ilveksen Les Lancasterin kanssa sekä jakoi puolustajien pistepörssin kolmannen sijan JYPin Sami Nikun kanssa edellään vain Lancaster ja Lukon Thomas Grégoire. Hän voitti myös pudotuspelien puolustajien piste- ja syöttöpörssin kymmenellä syöttöpisteellään. Kemiläinen voitti kauden päätteeksi Suomenmestaruuden. Hänet palkittiin SM-liigan parhaana puolustajana Pekka Rautakallio -palkinnolla ja äänestettiin SM-liigan tähdistökentälliseen. Kemiläinen voitti myös Mestarien liigan mestaruuden.

### Maajoukkueura

Kemiläinen edusti Suomea Pekingin olympiakisoissa 2022, jolloin hän voitti kultaa. Kemiläinen valittiin myös Suomen MM-leiriryhmään vuoden 2023 turnaukseen, mutta hän putosi kuitenkin lopullisesta kisajoukkueesta. Yhteensä Kemiläinen on pelannut 25 A-maaottelua tehopistein 2+4=6. Hänet nimettiin A-maajoukkueeseen ensimmäisen kerran vuoden 2016 Channel One Cupiin, mutta Kemiöäinen joutui kuitenkin jättämään turnauksen väliin loukkaannuttuaan Tapparan viimeisessä ottelussa ennen turnausta. Hän teki A-maajoukkuedebyyttinsä vuoden 2019 Channel One Cupin avausottelussa 12. joulukuuta Plzeňissä pelatussa avausottelussa Tšekkiä vastaan. Kemiläinen merkittiin Suomen kakkospuolustajapariin Ilari Melartin viereen. Hän sai ottelussa myös syöttöpisteen Veli-Matti Savinaisen tekemään 3–3-tasoitusmaaliin ajassa 59.12, kun Suomi haki tasoitusta ilman maalivahtia. Joukkue hävisi ottelun kuitenkin jatkoajalla lukemin 4–3. Kemiläinen nimettiin Suomen varakapteeniksi vuoden 2020 Karjala-turnaukseen. Hän teki turnauksen päätösottelussa 8. marraskuuta 2020 Ruotsia vastaan ensimmäisen A-maajoukkuemaalinsa ylivoimalla. Kemiläisen osuma ratkaisi Suomelle 3–2-voiton ajassa 57.33.

Muuta
-----

Vaasan Sportin SM-liigajoukkueen päävalmentaja Risto Dufva on Kemiläisen kummisetä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | JYP | A-SM | 18 | 0 | 6 | 6 | 20 | – | – | – | – | – |
| 2011–2012 | JYP **(C)** | A-SM | 42 | 14 | 19 | 33 | 52 | 3 | 0 | 1 | 1 | 22 |
| 2012–2013 | JYP-Akatemia | Mestis | 45 | 5 | 9 | 14 | 52 | – | – | – | – | – |
| 2013–2014 | JYP-Akatemia **(A)** | Mestis | 43 | 3 | 18 | 21 | 44 | – | – | – | – | – |
| 2014–2015 | JYP-Akatemia | Mestis | 11 | 1 | 9 | 10 | 12 | – | – | – | – | – |
|  | JYP | SM-liiga | 36 | 2 | 12 | 14 | 22 | 4 | 0 | 0 | 0 | 0 |
| 2015–2016 | JYP | SM-liiga | 43 | 8 | 17 | 25 | 24 | 10 | 1 | 3 | 4 | 14 |
| 2016–2017 | Tappara | SM-liiga | 34 | 4 | 16 | 20 | 22 | 18 | 3 | 8 | 11 | 10 | Kanada-malja |
| 2017–2018 | Tappara | SM-liiga | 60 | 4 | 11 | 15 | 38 | 16 | 1 | 0 | 1 | 12 |
| 2018–2019 | Tappara | SM-liiga | 57 | 10 | 21 | 31 | 53 | 11 | 1 | 3 | 4 | 4 |
| 2019–2020 | Tappara | SM-liiga | 42 | 4 | 31 | 35 | 40 | – | – | – | – | – |
| 2020–2021 | Tappara | SM-liiga | 31 | 11 | 14 | 25 | 32 | 9 | 1 | 2 | 3 | 2 |
| 2021–2022 | Vitjaz Podolsk | KHL | 37 | 5 | 21 | 26 | 30 | – | – | – | – | – |  |  |  |  |  |  | OK | 6 | 1 | 0 | 1 | 2 |
|  | Rögle BK | SHL | 8 | 2 | 3 | 5 | 2 | 13 | 2 | 7 | 9 | 2 |
| 2022–2023 | Tappara **(A)** | SM-liiga | 43 | 8 | 34 | 42 | 22 | 14 | 0 | 10 | 10 | 4 | Kanada-malja | Ykköstähdistö |
| 8 kautta | yhteensä | SM-liiga | 346 | 51 | 156 | 207 | 253 | 82 | 7 | 26 | 33 | 46 |
| 1 kausi | yhteensä | KHL | 37 | 5 | 21 | 26 | 30 | – | – | – | – | – |
| 1 kausi | yhteensä | SHL | 8 | 2 | 3 | 5 | 2 | 13 | 2 | 7 | 9 | 2 |
| 3 kautta | yhteensä | Mestis | 99 | 9 | 36 | 45 | 108 | – | – | – | – | – |

Lähteet
-------

* Valtteri Kemiläinen The Internet Hockey Databasessa (englanniksi)
* Valtteri Kemiläinen Eurohockey-sivustolla (englanniksi)
* Valtteri Kemiläinen *Elite Prospects*. Everysport Media Group AB.  (englanniksi)

### Viitteet

1. 1 2  Pelaajauutinen: Tervetuloa takaisin kotiin, Tinke! *tappara.fi*.  25.5.2022. Tamhockey Oy. Viitattu 9.5.2023.
2. ↑  JYP *facebook.com*.  18.1.2016. JYP Jyväskylä Oy. Viitattu 28.4.2018.
3. 1 2 3 4 5 6 7 8  Valtteri Kemiläinen *Elite Prospects*. Everysport Media Group AB.  (englanniksi)
4. ↑  Oinonen, Juha: Kemiläinen tuli Tapparaan kehittymään: "Yritän napata ison roolin" *Jatkoaika.com*.  12.5.2016. Jatkoaika r.y. Viitattu 13.5.2016.
5. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 28.4.2019. (englanniksi)
6. ↑  Seppänen, Antti: Nuorten SM: Kemiläinen ja Rendulic hattutemppuihin *Leijonat.fi*.  6.2.2012. Suomen Jääkiekkoliitto – Finlands Ishockeyförbund ry. Viitattu 27.9.2014. [vanhentunut linkki]
7. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 27.9.2014.
8. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 27.9.2014.
9. ↑  JYP kiinnitti nuorta osaamista joukkueeseensa *Jatkoaika.com*.  3.4.2014. Jatkoaika r.y. Viitattu 19.4.2015.
10. ↑  Matches *championshockeyleague.com*.  22.8.2014. Champions Hockey League (CHL) AG. Viitattu 8.11.2020. (englanniksi)
11. ↑  Matches *championshockeyleague.com*.  23.9.2014. Champions Hockey League (CHL) AG. Viitattu 8.11.2020. (englanniksi)
12. ↑  Kokoonpanot *liiga.fi*.  26.9.2014. Jääkiekon SM-liiga Oy. Viitattu 8.11.2020.
13. ↑  Ottelutilastot *liiga.fi*.  26.9.2014. Jääkiekon SM-liiga Oy. Viitattu 27.9.2014.
14. ↑  Video: JYPin kotitaika pitää – nyt kaatui Blues *is.fi*.  4.10.2014. Sanoma Media Finland Oy. Viitattu 4.10.2014.
15. ↑  Otteluseuranta *liiga.fi*.  4.10.2014. Jääkiekon SM-liiga Oy. Viitattu 4.10.2014.
16. ↑  JYP käytti Virtasen ja nuorten lupausten optiot *Jatkoaika.com*.  21.11.2014. Jatkoaika r.y. Viitattu 21.11.2014.
17. ↑  JYP-puolustukselle huonoja uutisia – Kemiläinen ja Niku sivuun *Jatkoaika.com*.  26.2.2016. Jatkoaika r.y. Viitattu 19.4.2016.
18. ↑  Tappara julkisti uusia hankintoja – Nurmi ja Rantakari kovimmat nimet *Jatkoaika.com*.  12.5.2016. Jatkoaika r.y. Viitattu 12.5.2016.
19. ↑  Rönkä, Otto; Sirkkiä-Jarva, Sari: Päänsä loukannut Tappara-pakki toipuu päivä kerrallaan: "Ei paljon pleikkaria pelailla" *yle.fi*.  11.1.2017. Yleisradio Oy. Viitattu 3.5.2017.
20. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
21. ↑  Oinonen, Juha: Tapparalle tärkeitä jatkosopimuksia − Karjalainen ja Rauhala jatkavat seuraavalle vuosikymmenelle *Jatkoaika.com*.  22.12.2017. Jatkoaika r.y. Viitattu 25.12.2017.
22. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 28.4.2019. (englanniksi)
23. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 28.4.2019.
24. ↑  Elite Prospects - Liiga Stats 2019-2020 *eliteprospects.com*. Everysport Media Group AB. Viitattu 20.3.2020. (englanniksi)
25. ↑  Seppä, Lassi: Tapparan ykköspakki viikoiksi sivuun − Valtteri Kemiläinen joutuu jättämään Ruotsin EHT:n väliin loukkaantumisen takia *Jatkoaika.com*.  28.1.2020. Jatkoaika r.y. Viitattu 20.3.2020.
26. ↑  Seppänen, Antti: Vuoden puolustaja 2020 – tässä äänestyksen kärkikolmikko *liiga.fi*.  31.3.2020. Jääkiekon SM-liiga Oy. Viitattu 1.4.2020.
27. ↑  Seppänen, Antti: Pekka Rautakallio –palkinto Matt Caitolle *liiga.fi*.  1.4.2020. Jääkiekon SM-liiga Oy. Viitattu 1.4.2020.
28. ↑  Seppä, Lassi: Tappara saa pitää viime kauden tehopuolustajansa marraskuun loppuun asti *Jatkoaika.com*.  12.8.2020. Jatkoaika r.y. Viitattu 12.8.2020.
29. ↑  Tehopuolustaja Kemiläinen jatkaa Tapparassa myös ensi kaudella − "Uskomme hänen vielä entisestään kehittyvän" *Jatkoaika.com*.  30.11.2020. Jatkoaika r.y. Viitattu 30.11.2020.
30. 1 2  Valtteri Kemiläinen lähtee Tapparasta ulkomaille − uusi osoite KHL:ssä *Jatkoaika.com*.  17.5.2021. Jatkoaika r.y. Viitattu 10.6.2021.
31. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 10.6.2021. (englanniksi)
32. ↑  Leppänen, Marko: Leijonapakki makasi viikkoja sohvalla koronan kourissa kohtalokkaan EHT-turnauksen jälkeen – kertoo nyt toipumisesta ja paluusta SM-liigapeleihin: "Kaikenlaisia ajatuksia pyöri mielessä" *MTVuutiset.fi*.  9.4.2021. Telia Company AB. Viitattu 10.6.2021.
33. ↑  «Витязь» подписал контракт с защитником из Финляндии *hcvityaz.ru*.  21.5.2021. Хоккейный Клуб Витязь. Viitattu 5.3.2023. (venäjäksi)
34. ↑  KHL Best Players of Week 8: *twitter.com*.  25.10.2021. KHL. Viitattu 21.2.2023. (englanniksi)
35. ↑  Lindeman, Tero: Valtteri Kemiläinen lähti KHL-joukkue Vitjazista – siirtyy Ruotsiin *Jatkoaika.com*.  31.1.2022. Jatkoaika r.y. Viitattu 31.1.2022.
36. ↑  Hellanto, Riku: Tapparalle huippuvahvistus: Leijonien olympiavoittaja palaa SM-liigaan *mtvuutiset.fi*.  25.5.2022. Telia Company AB. Viitattu 4.6.2022.
37. ↑  Hellanto, Riku: Kapteenisto kaudella 2022 – 2023 *tappara.fi*.  11.8.2022. Tamhockey Oy. Viitattu 1.9.2022.
38. ↑  Christian Heljanko sivussa, Tappara hävisi rumasti kotonaan – Jussi Tapola: "Maalivahtimme eivät olleet parhaimmillaan" *MTVuutiset.fi*.  30.9.2022. Telia Company AB. Viitattu 9.5.2023.
39. ↑  Seppinen, Lari: Aamulehti seurasi: Veli-Matti Savinainen iski kahdesti – Tappara palasi komealla tavalla kotikaukaloon *aamulehti.fi*.  17.11.2022. Alma Media Suomi Oy. Viitattu 9.5.2023.
40. ↑  Hurmerinta, Eero: Lehtonen, Ruotsalainen, Rautakallio, Laksola ja Valtteri Kemiläinen - viides viiden kerhoon *Jatkoaika.com*.  22.2.2023. Jatkoaika r.y. Viitattu 9.5.2023.
41. ↑  Seppänen, Antti: Tapparan Valtteri Kemiläinen on Liigan helmikuun pelaaja *liiga.fi*.  2.3.2023. Jääkiekon SM-liiga Oy. Viitattu 5.3.2023.
42. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 9.5.2023. (englanniksi)
43. ↑  Elite Prospects - Liiga Stats 2023-2024 *eliteprospects.com*. Everysport Media Group AB. Viitattu 9.5.2023. (englanniksi)
44. ↑  Kuisma, Lassi: Nämä Leijonat kokivat karun kohtalon – Joukkueesta putosi kovia nimiä *iltalehti.fi*.  7.5.2023. Alma Media Suomi Oy. Viitattu 9.5.2023.
45. ↑  Tilanne 17.12.2023
46. ↑  Niko Peltola korvaa Valtteri Kemiläisen A-maajoukkueessa *leijonat.fi*.  15.12.2016. Suomen Jääkiekkoliitto – Finlands Ishockeyförbund ry. Viitattu 21.12.2016.
47. ↑  CZE - FIN (Line Up) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
48. ↑  CZE - FIN (4-3) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
49. ↑  Salliselle C, Peltolalle ja Kemiläiselle A:t rintaan Karjala-turnauksessa *leijonat.fi*.  4.11.2020. Suomen Jääkiekkoliitto – Finlands Ishockeyförbund ry. Viitattu 8.11.2020.
50. ↑  FIN - SWE (3-2) *stats.swehockey.se*.  8.11.2020. Svenska Ishockeyförbundet. Viitattu 8.11.2020. (englanniksi)
51. ↑  Liiga (@liiga.fi) • Instagram photos and videos *instagram.com*.  4.2.2023. Jääkiekon SM-liiga Oy. Viitattu 5.2.2023.


|  |  |  |
| --- | --- | --- |
| Edeltäjä:**Vili Saarijärvi** | **Pekka Rautakallio -palkinnon voittaja**2023 | Seuraaja:**–** |

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen